paragraph_text: Čoga Zanbil (perz.: چغازنبيل, Čoḡā Zanbīl ili Chogha Zanbil - „Korpa-humak”;<ref>D. Rohl, Legend: The Genesis of Civilisation, Century, 1998., str. 82. elam. Dur Untaš - „Untašov grad”) je drevni kompleks koji su izgradili Elamiti oko 1250. pr. Kr., u današnjoj iranskoj pokrajini Huzestan. Nalazi se oko 42&nbsp;km jugozapadno od Dezfula, 30&nbsp;km zapadno od Suze i 80&nbsp;km sjeverno od Ahvaza. U njemu se nalazi jedan od rijetkih sačuvanih zigurata izvan Mezopotamije, zbog čega je upisan na UNESCO-ov popis mjesta svjetske baštine u Aziji i Oceaniji 1979. godine.